K O R R A L D U S

Haapsalu,				18. jaanuar 2011 nr 25

Maamaksust vabastamine
2011. aastal

Võttes aluseks Haapsalu Linnavolikogu 24.09.2010 määruse nr 14 “Maamaksust vabastamine 2011. aastal”, millega on kehtestatud tingimused maksuvabastuse saamiseks ja arvestades, et antud tingimustele vastavaid avaldusi on esitatud 901, ning juhindudes maamaksuseaduse § 11 lg 2 ja lg 3, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus 

k o r r a l d a b:

1.	Vabastada 2011. aasta maamaksust 840 pensionärist (40% maamaksu summast) isikust ja 61 represseeritud ja represseerituga võrdsustatud isikust (kogu omandi maamaksust) kinnistu omanikku või maakasutajat (lisa 1 ja lisa 2).
2.	Käesolev korraldus teha teatavaks Läänemaa maksu- ja tollibüroole (laanemaa@emta.ee) koopia saatmisega posti teel ja linnavalitsuse maakorraldusosakonna maaregistri spetsialistile (M. Kohtring).
3.	Korraldus avalikustada väljapanekuga linnavalitsuse fuajees.
4.	Korraldus jõustub teatavakstegemise päevast.
5.	Korraldusele võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Urmas Sukles
Linnapea					Erko Kalev
					Linnasekretär

	

Ettekandja Anu Ulm
Koostas Marju Kohtring

KOOSKÕLASTATUD

Peeter Vikman
Aselinnapea

Erko Kalev
Linnasekretär